สังคมข่าวหุ้น
*ดัชนีตลาดหุ้นไทยปิดที่ระดับ 1,558.99 จุด ลดลง 6.46 จุด มูลค่าการซื้อขาย 41,141.76 ล้านบาท ช่วงสัปดาห์นี้ แนวโน้มการลงทุนคาดว่าตลาดยังมีโอกาสผันผวน ก่อนถึงวันที่ 15 ธ.ค. ที่สหรัฐฯ จะปรับขึ้นภาษีนำเข้าสินค้าจากจีนรอบใหม่
8 ธ.ค. 2562

สโนว์แมน
*ดัชนีตลาดหุ้นไทยปิดที่ระดับ 1,558.99 จุด ลดลง 6.46 จุด มูลค่าการซื้อขาย 41,141.76 ล้านบาท ช่วงสัปดาห์นี้ แนวโน้มการลงทุนคาดว่าตลาดยังมีโอกาสผันผวน ก่อนถึงวันที่ 15 ธ.ค. ที่สหรัฐฯ จะปรับขึ้นภาษีนำเข้าสินค้าจากจีนรอบใหม่
*JAS เตรียมขึ้นเครื่องหมาย XD วันที่ 11 ธ.ค. 2562 วันนี้จึงเป็นโอกาสสุดท้ายที่นักลงทุนซื้อหุ้นแล้วได้รับเงินปันผล โดยเป็นการจ่ายเงินปันผลระหว่างกาลจากกำไรสะสมยังไม่จัดสรร ณ วันที่ 30 ก.ย. 2562 ให้แก่ผู้ถือหุ้นสามัญทั้งหมดจำนวน 8,165.34 ล้านหุ้น อัตราหุ้นละ 0.30 บาท รวมจ่ายเงินปันผลทั้งสิ้น 2,449.60 ล้านบาท คิดเป็นดิวิเดนด์ ยีลด์ 5.66% จากราคาล่าสุดที่ 5.30 บาท ซึ่งมีกำหนดจ่ายเงินปันผลระหว่างกาลในวันที่ 24 ธ.ค. 2562 นอกจากยังรอลุ้นที่จะมีการจ่ายปันผลพิเศษจากกำไรพิเศษหลังขายสินทรัพย์เข้ากองทุน JASIF อย่างเร็วภายในช่วงเดือน ธ.ค. 2562 หรืออย่างช้าในช่วงประมาณต้นปี 2563 คาดการณ์ว่า JAS จะจ่ายปันผลพิเศษอัตรา 1.72 บาท/หุ้น
*RATCH แจ้งข่าวดี! ล่าสุด COD โรงไฟฟ้าพลังน้ำเซเปียน-เซน้ำน้อย ขนาด 410 เมกะวัตต์ ในสปป.ลาวแล้วเมื่อวันที่ 6 ธ.ค.ที่ผ่านมา ซึ่ง RATCH ถือหุ้นในสัดส่วน 25% คาดจะช่วยหนุนผลงานตั้งแต่ไตรมาส 4/2562 เป็นต้นไป รวมถึงพร้อมสนับสนุนนโยบายแบตเตอรี่แห่งเอเชียของสปป.ลาวอย่างต่อเนื่อง ดูมีอนาคตในการขยายการลงทุนอย่างต่อเนื่อง
*SUPER ปลื้ม! ทริสเรทติ้งคงอันดับเครดิตองค์กรระดับน่าลงทุนที่ “BBB-” พร้อมปรับมุมมองแนวโน้มขึ้นเป็น “บวก” ตอกย้ำฐานะการเงินแข็งแกร่ง ความสามารถทำกำไรดี มีแหล่งเงินทุนหนุนสภาพคล่อง รองรับแผนขยายธุรกิจใน 3 ปีข้างหน้า จึงมีโอกาสจะเติบโตต่อเนื่อง จากแผนการลงทุนในโครงการโรงไฟฟ้าพลังงานลมในเวียดนามอีกอย่างน้อย 422 เมกะวัตต์ ซึ่งจะเริ่มดำเนินงานตั้งแต่ในปี 2564 เป็นต้นไป นอกจากนี้ในอีก 3 ปีข้างหน้า กำลังการผลิตรวมตามสัญญาซื้อขายไฟฟ้าของโรงไฟฟ้าที่ดำเนินงานแล้วของ SUPER จะเพิ่มขึ้นเป็น 1,400 เมกะวัตต์ โดยมีรายได้จากการดำเนินงานเพิ่มขึ้นเป็น 8,700 ล้านบาทในปี 2565 จาก 6,200 ล้านบาทในปี 2562 ขณะที่กำไรก่อนดอกเบี้ยจ่าย และภาษี น่าจะเพิ่มขึ้นสูงกว่า 6,000 ล้านบาทได้ภายในปี 2565 จัดว่าน่าสนใจอยู่
*EPCO อยู่ระหว่างรอกระบวนการถ่ายโอนทรัพย์สินสำหรับโรงไฟฟ้าฟูเยี้ยนที่เวียดนามให้กับเจ้าของรายใหม่ “ยุทธ ชินสุภัคกุล” หัวเรือใหญ่ EPCO ก็ไม่รีรอ เตรียมปลุกปั้นโครงการโรงไฟฟ้าแห่งใหม่ในประเทศเดียวกัน ว่ากันว่า..บิ๊กไซส์ใหญ่กว่าเดิม ..หากดีลนี้สำเร็จ จะเรียกได้ว่าไม่ธรรมดาจริง ๆ
*หลังจาก GPSC แจ้งผลเทนเดอร์ฯ GLOW เก็บหุ้นได้อีก 4.56% หนุนถือเพิ่มเป็น 99.81% ตลาดหลักทรัพย์ฯ สั่งเพิกถอนหุ้นสามัญของ GLOW จากการเป็นหลักทรัพย์จดทะเบียนตั้งแต่วันที่ 13 ธ.ค. 2562 เป็นต้นไป โดยหุ้นสามัญของ GLOW จะซื้อขายในตลาดหลักทรัพย์ฯ เป็นวันสุดท้ายในวันที่ 12 ธ.ค. 2562
*CPN ครองเจ้าตลาดเคาต์ดาวน์อีเวนต์ติดอันดับโลก จับมือพันธมิตรสร้างเคาต์ดาวน์ยิ่งใหญ่ใจกลางกรุงเทพฯ และทั่วประเทศ ด้วยงาน “Thailand &amp; AIS Bangkok Countdown 2020” คืนวันที่ 31 ธ.ค. 2562 นี้ ชูความเป็น Global &amp; Thailand’s Best Entertainment Countdown พบดีเจระดับโลก-ศิลปินดัง-แดนเซอร์ กว่า 100 ชีวิต ตั้งเป้าคนร่วมงานเพิ่มขึ้น 20% ไม่ยิ่งใหญ่ ไม่ใช่ CPN
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.